Diari Oficial de la Generalitat Valenciana


Sumari del DOGV 9219, del 19-11-2021 (2021/11107)

RESOLUCIÓ de 15 de novembre de 2021, del director general de LABORA - Servei Valencià d'Ocupació i Formació, per la qual es proveeix el lloc anunciat per la convocatòria número 99/2021, de 23 de setembre de 2021, (DOGV 9185, 30.09.2021).
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9219

Data del DOGV
:   19-11-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/11114


Data del document
:   15-11-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 15 de novembre de 2021, del director general de LABORA - Servei Valencià d'Ocupació i Formació, per la qual es proveeix el lloc anunciat per la convocatòria número 99/2021, de 23 de setembre de 2021, (DOGV 9185, 30.09.2021). [2021/11562]  
Vist l'informe emés en data 20 d'octubre de 2021 per la Direcció General de Funció Pública, relatiu al compliment dels requisits de participació per part de les persones sol·licitants en la convocatòria número 99/2021, de 23 de setembre, de 2021, per a la provisió, pel procediment de lliure designació, del lloc de treball número 19668, subdirector/a general d'Ocupació, adscrit a LABORA - Servei Valencià d'Ocupació i Formació.  
Considerant que l'única persona seleccionada, Carmen Roda Zarzo, compleix els requisits exigits en la convocatòria, i que per la seua formació, experiència, implicació i professionalitat en l'exercici de les seues funcions es considera idònia per a ocupar el lloc de treball a què opta, tal com ha quedat acreditat en l'expedient, mitjançant l'informe en el qual es concreten els seus coneixements, experiència i habilitats o aptituds. D'entre aquests, es considera prioritari haver exercit, durant més de quatre anys, un lloc de direcció de servei de gestió de programes d'ocupació, així com diversos llocs amb diferents nivells de responsabilitat, relacionats amb la gestió de subvencions i ajudes en matèria d'ocupació, acreditant amb això tant els coneixements necessaris en aquest camp, com les habilitats d'organització, direcció, lideratge i gestió d'equips de treball.  
De conformitat amb el que es disposa en el punt cinqué de la resolució de la convocatòria esmentada, així com en l'article 115 de la Llei 4/2021, de 16 d'abril, de la funció pública valenciana, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i fent ús de les atribucions conferides per l'article 14, apartat 1, lletra p, del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA, Servei Valencià d'Ocupació i Formació (DOGV 8990, 07.01.2021), resolc:  
  
  
Nomenar Carmen Roda Zarzo funcionària de carrera del cos A1-01, superior tècnic d'administració, amb NRP \*\*\*7717\*\*\* com a subdirectora general d'Ocupació, lloc de treball número 19790, grup A1, complement de destinació nivell 30 i complement específic E050, sector general.  
  
El cessament en l'actual lloc de treball es produirà d'ofici el mateix dia en què es publique aquesta resolució en el Diari Oficial de la Generalitat Valenciana. La presa de possessió en la nova destinació s'efectuarà l'endemà de la publicació.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que va dictar l'acte contra el qual es recorre, en el termini d'un mes comptat des de l'endemà de la publicació, o un recurs contenciós administratiu davant el Jutjat Contenciós Administratiu de València, o davant el Jutjat contenciós administratiu en la circumscripció del qual tinga la persona demandant el seu domicili corresponent, en el termini de dos mesos a comptar des de l'endemà de la publicació. Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna per a la defensa dels seus interessos.  
  
  
València, 15 de novembre de 2021.- El director general de LABORA, Servei Valencià d'Ocupació i Formació: Enric Nomdedéu i Biosca.